CELEX: 32013R1089
Language: sk
Date: 2013-11-04 00:00:00
Title: Vykonávacie nariadenie Komisie (EÚ) č. 1089/2013 zo 4. novembra 2013 , ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky kremelina (diatomová zemina)  Text s významom pre EHP

5.11.2013   
            
            
               SK
            
            
               Úradný vestník Európskej únie
            
            
               L 293/31
            
         VYKONÁVACIE NARIADENIE KOMISIE (EÚ) č. 1089/2013
   zo 4. novembra 2013,
   ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky kremelina (diatomová zemina)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c) a článok 78 ods. 2,
   keďže:
   
               (1)
            
            
               Účinná látka kremelina (diatomová zemina) bola zaradená do prílohy I k smernici Rady 91/414/EHS (2) smernicou Komisie 2008/127/ES (3) v súlade s postupom stanoveným v článku 24b nariadenia Komisie (ES) č. 2229/2004 (4). Od nahradenia smernice 91/414/EHS nariadením (ES) č. 1107/2009 sa táto látka považuje za schválenú podľa uvedeného nariadenia a je uvedená v časti A prílohy k vykonávaciemu nariadeniu Komisie (EÚ) č. 540/2011 (5).
            
         
               (2)
            
            
               Dňa 22. júna 2012 Európsky úrad pre bezpečnosť potravín (ďalej len „úrad“) predložil Komisii v súlade s článkom 25a nariadenia (ES) č. 2229/2004 svoje stanovisko k návrhu revíznej správy o kremeline (diatomovej zemine). Úrad oznámil svoje stanovisko o kremeline (diatomovej zemine) oznamovateľovi. Komisia oznamovateľa vyzvala, aby predložil pripomienky k návrhu revíznej správy o kremeline (diatomovej zemine). Členské štáty a Komisia preskúmali návrh revíznej správy a stanovisko úradu v rámci Stáleho výboru pre potravinový reťazec a zdravie zvierat a návrh revíznej správy dokončili 3. októbra 2013 vo forme revíznej správy Komisie o kremeline (diatomovej zemine).
            
         
               (3)
            
            
               Je potvrdené, že účinná látka kremelina (diatomová zemina) sa má považovať za látku schválenú podľa nariadenia (ES) č. 1107/2009.
            
         
               (4)
            
            
               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a s ohľadom na najnovšie vedecké a technické poznatky je nevyhnutné zmeniť podmienky schválenia kremeliny (diatomovej zeminy). Je vhodné najmä žiadať ďalšie potvrdzujúce informácie.
            
         
               (5)
            
            
               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.
            
         
               (6)
            
            
               Členským štátom by sa mal poskytnúť čas na zmenu alebo odobratie povolení na prípravky na ochranu rastlín s obsahom kremeliny (diatomovej zeminy).
            
         
               (7)
            
            
               Pokiaľ ide o prípravky na ochranu rastlín s obsahom kremeliny(diatomovej zeminy), pre ktoré členské štáty poskytnú čas odkladu v súlade s článkom 46 nariadenia (ES) č. 1107/2009, toto obdobie by malo uplynúť najneskôr osemnásť mesiacov od dátumu nadobudnutia účinnosti nariadenia.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 540/2011
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Prechodné opatrenia
   Členské štáty v súlade s nariadením (ES) č. 1107/2009 v prípade potreby do 25. mája 2014 zmenia alebo odoberú povolenia existujúce povolenia na prípravky na ochranu rastlín s obsahom kremeliny (diatomovej zeminy) ako účinnej látky.
   Článok 3
   Čas odkladu
   Akýkoľvek čas odkladu, ktorý poskytnú členské štáty v súlade s článkom 46 nariadenia (ES) č. 1107/2009, je čo najkratší a uplynie najneskôr 25. mája 2015.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. novembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 309, 24.11.2009, s. 1.
   
      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (3)  Smernica Komisie 2008/127/ES z 18. decembra 2008, ktorou sa mení a dopĺňa smernica Rady 91/414/EHS s cieľom zaradiť niektoré účinné látky (Ú. v. EÚ L 344, 20.12.2008, s. 89).
   
      (4)  Nariadenie Komisie (ES) č. 2229/2004 z 3. decembra 2004, ktorým sa stanovujú podrobné pravidlá na vykonanie štvrtej etapy pracovného programu, na ktorý sa vzťahuje článok 8 ods. 2 smernice Rady 91/414/EHS (Ú. v. EÚ L 379, 24.12.2004, s. 13).
   
      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      PRÍLOHA
      V časti A prílohy k vykonávaciemu nariadeniu (EÚ) č. 540/2011 sa riadok 236 týkajúci sa účinnej látky kremelina (diatomová zemina) nahrádza takto:
      
         
                     Číslo
                  
                  
                     Všeobecný názov, identifikačné čísla
                  
                  
                     IUPAC názov
                  
                  
                     Čistota
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     „236
                  
                  
                     kremelina (diatomová zemina)
                     CAS č. 61790-53-2
                     CIPAC č. 647
                  
                  
                     kremelina
                     diatomová zemina
                     amorfný oxid kremičitý
                     kremeň
                     diatomit
                  
                  
                     Prípravok pozostáva zo 100 % diatomovej zeminy.
                     Najviac 0,1 % častíc kryštalického kremeňa s priemerom menej ako 50 μm.
                  
                  
                     1. septembra 2009
                  
                  
                     31. augusta 2019
                  
                  
                     ČASŤ A
                     Môže sa používať len ako insekticíd a akaricíd profesionálnymi používateľmi.
                     ČASŤ B
                     Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery revíznej správy o kremeline (diatomovej zemine) (SANCO/2617/2008) dokončenej Stálym výborom pre potravinový reťazec a zdravie zvierat 3. októbra 2013, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť bezpečnosti používateľov a pracovníkov. Podmienky používania zahŕňajú použitie vhodných osobných a dýchacích ochranných prostriedkov. V prípade potreby sa v podmienkach používania zakáže prítomnosť zamestnancov po aplikácii príslušného prípravku na obdobie, ktoré je primerane dlhé vzhľadom na riziká spojené s uvedeným prípravkom.
                     Príslušné členské štáty zabezpečia, aby oznamovatelia do 25. novembra 2015 Komisii, členským štátom a úradu predložili informácie o inhalačnej toxicite na potvrdenie expozičného limitu v pracovnom prostredí v prípade kremeliny (diatomovej zeminy).“